આ અંગે સ્થાનિકોએ જણાવ્યું હતું કે, ગળતેશ્વર તાલુકાના છેવાડાના ગામ મીઠાના મુવાડામાં અગાઉ વાડદથી પ્રવેશ કરવો તે અત્યંત જોખમી હતું. ગામની સુખાકારી અને પડતી અગવડો માટે મુખ્યમંત્રી ગ્રામ સડક યોજના અંતર્ગત રસ્તો મંજુર કરાવવામાં આવ્યો હતો. જેમાં લેભાગુ એજન્સીને કામ ફળવાતા. કામ અધુરૂ મૂકી ફરાર થઈ ગયો હતો. જેની જાણ મીઠાના મુવાડા ગામના સરપંચે લેખિતમાં અરજીથી જાણ કરવા છતાં માર્ગ અને મકાન વિભાગ ડાકોર દ્વારા કંઈ પગલાં નહીં લેવામાં આવ્યા ન હતા. સરકાર દ્વારા લાખો રૂપિયા ખર્ચવામાં આવે છે તો પછી કયા કારણોસર આ અંગેની તપાસ કરવામાં આવતી નથી.મીઠાના મુવાડા તરફ જવાના માર્ગનું કામ પુર્ણ થવા છતાંય સાઈડ પરના ખાડા ન પૂરાતા ચોમાસા દરમિયાન અકસ્માત થવાની ભીતિ પ્રર્વતે છે.